Monille Fortum on tuttu sähköyhtiönä. Tiesitkö, että Fortumin toiminta on paljon laaja-alaisempaa ja ulottuu monella tavalla energiajärjestelmän kestäviin ratkaisuihin; esimerkiksi Suomen ainoasta kierrätysmuovin jalostamosta sähköautojen lataukseen sekä kiertotaloutta edistäviin tekoihin?
Sen lisäksi Fortumilla on paljon hankkeita ja yhteistyötä, joissa kantavana teemana on kestävyys. Fortum on edelläkävijä vähäpäästöisen energian tuotannossa, kiertotaloudessa ja kestävissä kaupunkiratkaisuissa. Tässä artikkelissa esittelemme Fortumin muita, usein tuntemattomampia puolia vähäpäästöisyyttä edistävien toimintojen kautta. Miten Alma ja Ruisrock liittyvät Fortumiin? Lue ja ilahdu!
Hiilidioksiditon sähkö ja hiilijalanjäljen kompensointi
Fortum tuottaa hiilidioksiditonta sähköä yhdistämällä aurinko, -tuuli, -vesi, ja ydinvoimaa. Sen lisäksi Fortum kompensoi hiilijalanjälkeä ja tekee yhteistöitä, joissa tavoitteena on hiilineutraalius.
Fortumin oma startup on luonut maailman ensimmäisen markkinapaikan, joka käy kauppaa hiilidioksidin poistolla ilmakehästä. Puro on 23 edelläkävijäyrityksen pilottihanke, jonka tavoitteena on tehdä hiilidioksidin poistosta verifioitavaa, vertailukelpoista ja kaupallista toimintaa. Mukana olevia yrityksiä ovat mm. Tieto, Valio, St1, Pöyry Management Consulting, Compensate Foundation, Carbofex, Yara Suomi Oy, Lassila & Tikanoja, SOK, Orbix, Nordic Offset, Hedman Partners, South Pole ja SEB. Osapuolet ovat yhdistäneet pilotissa voimansa yli toimialarajojen.
Suomen ensimmäinen sähköinen lento
Suomessa lennettiin ensimmäinen sähköinen lento 31.7.2018 eli tasan 60 vuotta ensimmäisen yliäänilennon jälkeen. Fortum on Finavian kanssa sähkölentoyhdistyksen yhteistyökumppani ja tiiviisti mukana kehittämässä sähköistä ilmailua.
Laitosten ylimääräinen lämpö siirtyy Fortumin kaukolämpöverkon kautta lämmittämään koteja
Fortum avasi ensimmäisenä Suomessa kaukolämpöverkon kaikille puhtaan energian tuottajille. Esimerkiksi datakeskuksissa ja sairaaloissa syntyvä ylimääräinen lämpö siirretään lämmittämään lähialueen koteja.
Yhteistyö: Joensuusta hiilineutraali 2025 mennessä
Fortum aloitti hiljattain yhteistyön Joensuun kaupungin kanssa, jossa tehdään Joensuusta hiilineutraali 2025 mennessä.
Slushin 2018 hiilijalanjäljen kompensointi
Fortum kompensoi yhdessä CHOOSE Todayn kanssa Slushin 2018 koko 10 000 tonnin hiilijalanjäljen.
Bio2X – biomassan jalostus korvaamaan fossiilisten ja ympäristöä rasittavien raaka-aineiden käyttöä
Fortum Bio2X kehittää yhdessä kumppanien kanssa keinoja muuttaa biomassaa, kuten bambua ja olkea, kestäviksi ja luonnonmukaisiksi tekstiileiksi, biomuoveiksi, biopolttoaineiksi ja muiksi arvokkaiksi lopputuotteiksi. Näin voidaan merkittävästi säästää vettä, vähentää ilmansaasteita, tarjota parempia liiketoimintamahdollisuuksia maanviljelijöille kehittyvissä talouksissa sekä vähentää maailman riippuvuutta fossiilisista raaka-aineista.
Bio and circular -ohjelma
Fortum on käynnistänyt tänä vuonna mittavan kehityshankkeen, joka tuo hyviä uutisia niin ympäristölle kuin Suomen maataloudelle sekä puuteollisuudelle. Hankkeen tavoitteena on valmistaa maatalouden tähteistä ja puubiomassasta korkean jalostusasteen tuotteita korvaamaan fossiilisten ja muiden ympäristöä rasittavien raaka-aineiden käyttöä.
Hanke sai Business Finlandilta merkittävän rahoituksen 14,4 miljoonan euron suuruiseen kaksivuotiseen kokonaisuuteen, sillä projektin tuloksilla nähtiin olevan myönteisiä ympäristövaikutuksia ja sen todettiin edistävän osaltaan bio- ja kiertotalouden tavoitteita. Voit lukea lisää aiheesta Fortumin asiantuntijan blogista.
Fortum HorsePower tuo kestävyyden talleille
Fortum HorsePower on helppo ja ympäristöystävällinen ratkaisu tallin kuivike- ja lantahuoltoon. Lanta toimitetaan tallilta voimalaitokseen, missä siitä tuotetaan sähköä ja lämpöä – puhdasta, ympäristöystävällistä ja uusiutuvaa lähienergiaa.
Tällä hetkellä palvelu on tarjolla Etelä-Suomessa. Katso sympaattinen asiakastarinavideo Pornaisista issikkatallilta.
Helsinki International Horse Show´n sähkö Fortum Horsepowerista
Helsinki International Horse Show'n sähkö tuotettiin jälleen sataprosenttisesti hevosenlannalla, Fortum HorsePowerilla.
Charge and drive -sähköautoilu
Suomessa käytössä on jo 260 laturia eli yhteensä noin 520 latauspistettä Fortum Charge & Drive -verkostossa. Pohjoismaiseen Fortum Charge & Drive -verkostoon kuuluu lähes 2500 laturia.
Sähköautot olivat näkyvästi osa Fortumin viime vuotta, myös kulttuuriteoksi palkitulla tavalla:
Suomen nopein sähköautojen latauspiste
Fortum avasi ABC Lohjalle Suomen nopeimman sähköautojen latauspisteen, joka on osa Helsingin, Tukholman ja Oslon välistä suurteholatureiden verkostoa.
Vuoden kulttuurisponsorointiteoksi valittu Fortum Singalong Shuttle -sähköauto kyyditti Ruisrock-kävijät festarialueelle ja Alman keikalleen. Sähköauton kyyti maksettiin laulamalla. Katso video tästä.
Slushin yhteydessä Fortum toteutti Pitch along -version sähköauton kyydistä, jossa start up -yrittäjien pitchaus piti auton vauhdissa. Katso tästä video kokemuksesta.
Fortumilta voit ostaa paitsi sähköä, myös aurinkopaneelit omaan puhtaaseen energiantuotantoon. Fortumin aurinkovoima on myös mukana muissa kiinnostavissa hankkeissa, tässä pari tuoretta esimerkkiä:
Pohjoismaiden suurimman aurinkojärjestelmän asennus
Vuonna 2018 Fortum aloitti pohjoismaiden suurimman aurinkosähköjärjestelmän asentamisen S-Markettien ja ABC:iden katoille.
Wakeboardingin maailmanennätys 100% aurinkovoimalla
Fortum oli mukana 100% aurinkoenergialla suoritetun wakeboardingin maailmanennätyksen 2018 mahdollistamisessa, kesto 10h ja 15 min.
Solar india -aurinkolaitoksen rakentaminen
Fortumin aurinkovoimalaitos rakennetaan Raghanesdan aurinkopuistoon Banaskhtan alueelle Gujaratissa Intiassa. Sen käytön odotetaan alkavan vuonna 2020. Aurinkopuistossa tuotetulle sähkölle taataan kiinteä 2,89 INR/kWh takuuhinta 25 vuodeksi. Fortumilla on jo ennestään Intiassa useampi aurinkovoimalaitos.
Vaikka välillä voisikin näyttää siltä, että asiat muuttuvat hitaasti, Fortum tähtää monin keinoin puhtaampaan tulevaisuuteen. Suuret struktuurit eivät muutu muutamassa päivässä, mutta pitkäjänteinen kehitystyö ja uusiin ympäristöystävällisempiin innovaatiohin panostaminen kannattaa.
Tähän ajatukseen perustuu Fortumin toiminnan ydinajatus: Join the change.